
JUSTIFICARE SUCCINTĂ

În octombrie 2012, Comisia a prezentat o propunere legislativă vizând promovarea echilibrului de gen în rândul administratorilor neexecutivi din societățile cotate la bursă. În anul anterior, societăților din UE cotate la bursă li s-a dat o ultimă șansă de a se autoreglementa, numind mai multe femei în structurile lor de conducere, atunci când vicepreședintele Comisiei Reding le-a cerut să semneze un angajament vizând femeile în consiliile de administrație, în martie 2011. u semnat doar 24 de societăți din întreaga Europă. Având în vedere persistența numărului redus de femei în consiliile societăților și eșecul evident al autoreglementării, pentru a îmbunătăți în mod semnificativ situația din ultimele decenii, e momentul unor măsuri legislative.

Domeniul de aplicare: administratori executivi și neexecutivi

Raportoarea propune ca directiva să se aplice tuturor administratorilor, executivi și neexecutivi. Dispozițiile prezentei directive nu interferează nejustificat cu gestionarea cotidiană a societăților, acestea păstrându-și libertatea de a selecta candidații, pe baza unor criterii de calitate sau a altor considerente relevante. Proporția de administratori executivi de sex feminin este deosebit de scăzută (10% în 2013, comparativ cu 17% în rândul administratorilor neexecutivi). Prin urmare, principalele articole ale directivei referitoare la ajustarea procedurii de selecție ar trebui să se aplice tuturor administratorilor. 

Diversitatea procedurilor

În propunerea Comisiei, accentul se pune pe modul specific în care candidații sunt selectați pentru pozițiile în consiliile de administrație. Acest lucru ar trebui să fie transparent, neutru și bazat pe calificările individuale. Cu toate acestea, modul în care membrii consiliului de administrație sunt aleși sau numiți nu seamănă întotdeauna cu procedura de recrutare pentru angajații obișnuiți. În unele state membre, de exemplu, membrii consiliului sunt numiți sau aleși de către lucrători sau membrii de sindicat, la fel ca în sistemul german de „Mitbestimmung”. În plus, calitățile individuale nu sunt întotdeauna singurul criteriu relevant. Un echilibru între diferite competențe, expertiză, naționalitate sau considerații de reprezentare pot fi factori importanți sau chiar decisivi în alegerea finală a administratorilor. Sindicatele și întreprinderile au solicitat o mai mare flexibilitate în modalitatea de numire sau de selecție.

Prin urmare, raportorul propune în articolul 4 alineatul (1) ca statele membre și societățile să aibă libertatea de a-și ajusta procedurile de selecție sau de numire, concentrându-se pe rezultatul final. Ajustările pot lua forme diferite și pot fi aplicate procesului de numire, de recrutare și selecție, atât timp cât acestea vor urmări atingerea unui obiectiv de cel puțin 40% femei în consiliile de administrație ale societăților cotate la bursă.

Accent pe întregul proces de recrutare

Propunerea Comisiei se concentrează exclusiv pe alegerea individuală a candidaților pentru posturile din structurile de conducere. Cu toate acestea, recrutarea unui membru al consiliului nu începe de la etapa de selecție, se pornește de la constituirea unui bazin de candidați care urmează să fie selectați. Dacă acest bazin nu include un număr suficient de femei calificate și adecvate poziției respective, este puțin probabil că va fia leasă o femeie, chiar dacă criteriile de selecție sunt pe deplin neutre din punctul de vedere al genului. 

Prin urmare, raportorul propune includerea bazinului de selecție în rândul obligațiilor de raportare pentru societățile care nu au selectat femeile, atât timp cât femeile sunt subreprezentate, solicitând informații cu privire la numărul de femei vizate pentru selecție, precum și cu privire la criteriile utilizate pentru selectarea unui candidat, precum și măsurile pe care le vor lua pentru a asigura un număr suficient de candidați calificați și adecvați din rândul sexului subreprezentat, în procedurile următoare.

Obligațiile de raportare și de explicare

Directiva ar trebui să vizeze acele societăți care nu fac un efort suficient sau nu obțin rezultate suficiente în promovarea egalității de gen în consiliile lor de administrație. De aceea, raportorul dorește să se facă distincția între societățile care au rezultate în această direcție și cele care nu au. Toate societățile vor fi obligate să furnizeze anual date privind reprezentarea de gen în consiliile lor, în rapoartele lor anuale și în rapoartele pentru autoritățile naționale competente. În cazul în care societățile au desemnat o persoană din rândul sexului suprareprezentat, cresc obligațiile de raportare și de explicare. Ele vor trebui să comunice componența de gen a bazinului de selecție, precum și motivele și criteriile care au condus la alegerea candidatului din rândul sexului suprareprezentat, precum și să prezinte măsuri care să asigure un echilibrul de gen mai bun în bazinul de selecție și să ofere mai multe șanse pentru numirea unui administrator din rândul din sexului subreprezentat în viitor. 

Clauza suspensivă

Propunerea Comisiei urmărește să evite interferențele cu măsurile naționale vizând creșterea diversității de gen în consiliile de administrație. Raportorul sugerează menținerea posibilității ca statele membre să suspende anumite articole esențiale ale directivei. În cazul în care un stat membru consideră că măsurile voluntare sau altele vor conduce, de asemenea, la îndeplinirea obiectivelor directivei, acesta ar trebui să aibă libertatea de a vedea dacă e posibil acest lucru. Cu toate acestea, raportoarea propune consolidarea garanțiilor că măsurile naționale sunt la fel de eficiente pentru atingerea obiectivului de 40% din directivă. În acest scop, suspendarea ar trebui să fie condiționată de aprobarea de către Comisie. În cazul în care, în plus, până în 2017, nu a fost realizat un obiectiv intermediar de 30% femei în consiliile de administrație, directiva va intra automat în vigoare pentru acel stat membru.

Sancțiuni și stimulente

Raportorul este de acord cu abordarea Comisiei de a acorda statelor membre responsabilitatea principală de aplica sancțiuni eficiente, proporționale și cu efect de descurajare. Cu toate acestea, se pot aplica și stimulente suplimentare. Statele membre ar trebui să fie în măsură să recompenseze societățile prin folosirea realizării obiectivului de 40%, ca un criteriu de atribuire în domeniul achizițiilor publice. În plus, instituțiile UE ar trebui să ofere un exemplu prin acordarea de ofertele pentru societățile care au realizat numai obiectivul de 40%. Conformitatea cu directiva (a nu se confunda cu obiectivul ultim), ar trebui să fie o condiție pentru primirea fondurilor UE.

AMENDAMENTE

Comisia pentru ocuparea forței de muncă și afaceri sociale recomandă Comisiei pentru afaceri juridice și Comisiei pentru drepturile femeii și egalitatea de gen, competente în fond, să includă în raportul lor următoarele amendamente:

<RepeatBlock-Amend><Amend>Amendamentul

<NumAm>1</NumAm>
<DocAmend>Propunere de directivă</DocAmend>
<Article>Titlul 1</Article>
	

	Textul propus de Comisie
	Amendamentul

	 Propunere de
	Propunere de

	DIRECTIVĂ A PARLAMENTULUI EUROPEAN ȘI A CONSILIULUI
	DIRECTIVĂ A PARLAMENTULUI EUROPEAN ȘI A CONSILIULUI

	privind consolidarea echilibrului de gen în rândul administratorilor neexecutivi ai societăților cotate la bursă și măsuri conexe
	privind consolidarea echilibrului de gen în rândul administratorilor societăților cotate la bursă și ai întreprinderilor publice mari și măsuri conexe

	(Text cu relevanță pentru SEE)
	(Text cu relevanță pentru SEE)


</Amend>
<Amend>Amendamentul

<NumAm>2</NumAm>
<DocAmend>Propunere de directivă</DocAmend>
<Article>Referirea 1</Article>
	

	Textul propus de Comisie
	Amendamentul

	 având în vedere Tratatul privind funcționarea Uniunii Europene, în special articolul 157 alineatul (3),
	având în vedere Tratatul privind funcționarea Uniunii Europene, în special articolul 8, articolul 157 alineatele (3) și (4),


</Amend>
<Amend>Amendamentul

<NumAm>3</NumAm>
<DocAmend>Propunere de directivă</DocAmend>
<Article>Referirea 1 a (nouă)</Article>
	

	Textul propus de Comisie
	Amendamentul

	
	având în vedere articolul 2 și articolul 3 alineatul (3) din Tratatul privind Uniunea Europeană,


</Amend>
<Amend>Amendamentul

<NumAm>4</NumAm>
<DocAmend>Propunere de directivă</DocAmend>
<Article>Referirea 1 b (nouă)</Article>
	

	Textul propus de Comisie
	Amendamentul

	
	având în vedere articolul 23 din Carta Drepturilor Fundamentale a Uniunii Europene,


</Amend>
<Amend>Amendamentul

<NumAm>5</NumAm>
<DocAmend>Propunere de directivă</DocAmend>
<Article>Referirea 1 c (nouă)</Article>
	

	Textul propus de Comisie
	Amendamentul

	
	având în vedere articolul 4 din Convenția Națiunilor Unite privind eliminarea tuturor formelor de discriminare față de femei (CEDAW),


</Amend>
<Amend>Amendamentul

<NumAm>6</NumAm>
<DocAmend>Propunere de directivă</DocAmend>
<Article>Considerentul 2 a (nou)</Article>
	

	Textul propus de Comisie
	Amendamentul

	
	(2a) Pentru a asigura egalitatea de gen la locul de muncă, trebuie să existe un model de gen echilibrat al procesului decizional la toate nivelurile din cadrul unei societăți, care să garanteze totodată eliminarea disparităților salariale de gen care contribuie semnificativ la feminizarea sărăciei.


</Amend>
<Amend>Amendamentul

<NumAm>7</NumAm>
<DocAmend>Propunere de directivă</DocAmend>
<Article>Considerentul 6 a (nou)</Article>
	

	Textul propus de Comisie
	Amendamentul

	
	(6a) În cadrul propriilor politici în materie de personal, toate instituțiile și agențiile UE ar trebui să respecte principiul egalității de gen, în special prin asigurarea unui proces decizional echilibrat între bărbați și femei la toate nivelurile din cadrul organismelor vizate.


</Amend>
<Amend>Amendamentul

<NumAm>8</NumAm>
<DocAmend>Propunere de directivă</DocAmend>
<Article>Considerentul 7</Article>
	

	Textul propus de Comisie
	Amendamentul

	(7) Utilizarea eficientă a capitalului uman constituie cel mai important factor hotărâtor pentru competitivitatea unei economii, fiind esențială pentru soluționarea problemelor demografice ale UE, pentru concurarea cu succes într-o economie globalizată și pentru asigurarea unui avantaj comparativ față de țările terțe. Numărul femeilor cu înalte pregătiri și calificări se află într-o creștere constantă, după cum o demonstrează faptul că 60 % din absolvenții de universitate sunt femei. Faptul că aceste rezerve continuă să nu fie utilizate pentru numirile în funcții de decizie la nivel economic înseamnă că nu se fructifică pe deplin capitalul uman calificat.
	(7) Utilizarea eficientă a capitalului uman constituie cel mai important factor hotărâtor pentru competitivitatea unei economii. Există un număr mare de femei cu înalte pregătiri și calificări, după cum o demonstrează printre altele, faptul că 60 % din absolvenții de universitate sunt femei. Faptul că aceste rezerve continuă să nu fie utilizate pentru numirile în funcții de decizie la nivel economic înseamnă că nu se fructifică pe deplin capitalul uman calificat.


</Amend>
<Amend>Amendamentul

<NumAm>9</NumAm>
<DocAmend>Propunere de directivă</DocAmend>
<Article>Considerentul 7 a (nou)</Article>
	

	Textul propus de Comisie
	Amendamentul

	
	(7a) Pentru a asigura promovarea egalității de gen, statele membre ar trebui să instituie dispoziții prin care bărbații și femeile să își poată armoniza viața profesională cu viața de familie, mai exact, regimuri flexibile și sprijin în favoarea celor care au responsabilități de îngrijire.


</Amend>
<Amend>Amendamentul

<NumAm>10</NumAm>
<DocAmend>Propunere de directivă</DocAmend>
<Article>Considerentul 8</Article>
	

	Textul propus de Comisie
	Amendamentul

	(8) La nivel de întreprindere, este pe deplin recunoscut faptul că prezența femeilor în organele de conducere îmbunătățește guvernanța corporativă, deoarece performanța echipei și calitatea procesului decizional sunt sporite datorită unei mentalități mai diversificate și colective, care încorporează o gamă mai largă de perspective și permite, astfel, luarea unor decizii mai echilibrate. Numeroase studii au arătat că există o corelare pozitivă între diversitatea de gen a conducerii de vârf a unei întreprinderi și performanța financiară și profitabilitatea acesteia. Îmbunătățirea reprezentării femeilor în cadrul organelor de conducere ale societăților cotate la bursă din Uniune poate avea, așadar, un impact pozitiv asupra performanței societăților respective.
	(8) La nivel de întreprindere, este pe deplin recunoscut faptul că prezența femeilor în organele de conducere îmbunătățește guvernanța corporativă, deoarece performanța echipei crește și calitatea procesului decizional se îmbunătățește datorită faptului că această prezență încorporează o perspectivă mai echilibrată. Numeroase studii au arătat că există o corelare pozitivă între diversitatea de gen a conducerii de vârf a unei întreprinderi și performanța financiară și profitabilitatea acesteia. Îmbunătățirea reprezentării femeilor în cadrul organelor de conducere ale societăților cotate la bursă din Uniune ar trebui să aibă, așadar, un impact pozitiv asupra performanței societăților respective.


</Amend>
<Amend>Amendamentul

<NumAm>11</NumAm>
<DocAmend>Propunere de directivă</DocAmend>
<Article>Considerentul 9</Article>
	

	Textul propus de Comisie
	Amendamentul

	(9) În prezent, se constată, de asemenea, că egalitatea pe piața forței de muncă poate îmbunătăți în mod substanțial creșterea economică. Prezența sporită a femeilor în organele de conducere ale societăților cotate la bursă din Uniune are un efect pozitiv asupra femeilor numite în astfel de posturi și, în plus, contribuie la atragerea talentelor femeilor în întreprindere și la sporirea prezenței femeilor la toate nivelurile de conducere și în cadrul personalului. Prin urmare, un nivel mai ridicat de reprezentare a femeilor în organele de conducere ale întreprinderilor are un impact pozitiv asupra eliminării decalajelor de gen în ceea ce privește atât ocuparea unui loc de muncă, cât și remunerația. Valorificarea pe deplin a talentelor femeilor ar constitui o îmbunătățire semnificativă în ceea ce privește randamentul educației atât pentru persoanele fizice, cât și pentru sectorul public. Subreprezentarea femeilor în organele de conducere ale societăților cotate la bursă din UE constituie pentru economiile statelor membre în general o ocazie ratată de a realiza o creștere durabilă pe termen lung.
	(9) În prezent, se constată, de asemenea, că egalitatea pe piața forței de muncă poate îmbunătăți în mod substanțial creșterea economică. Prezența sporită a femeilor în organele de conducere ale societăților cotate la bursă din Uniune are un efect pozitiv asupra femeilor numite în astfel de posturi și, în plus, contribuie la atragerea talentelor femeilor în întreprindere și la sporirea prezenței femeilor la toate nivelurile de conducere și în cadrul personalului. Prin urmare, un nivel mai ridicat de reprezentare a femeilor în organele de conducere ale întreprinderilor ar trebui să aibă un impact pozitiv asupra eliminării decalajelor de gen în ceea ce privește atât ocuparea unui loc de muncă, cât și remunerația. Valorificarea pe deplin a talentelor femeilor ar constitui o îmbunătățire semnificativă în ceea ce privește randamentul educației atât pentru persoanele fizice, cât și pentru sectorul public. Subreprezentarea femeilor în organele de conducere ale societăților cotate la bursă din UE constituie pentru economiile statelor membre în general o ocazie ratată de a realiza o creștere durabilă pe termen lung.


</Amend>
<Amend>Amendamentul

<NumAm>12</NumAm>
<DocAmend>Propunere de directivă</DocAmend>
<Article>Considerentul 11</Article>
	

	Textul propus de Comisie
	Amendamentul

	(11) Proporția femeilor în organele de conducere ale întreprinderilor progresează într-un ritm foarte lent, creșterea anuală medie în ultimii ani fiind de numai 0,6 puncte procentuale. Rata de îmbunătățire a variat de la un stat membru la altul și a produs rezultate extrem de divergente. Progrese mult mai semnificative au fost observate în statele membre în care au fost introduse măsuri obligatorii. Este probabil ca discrepanțele accentuate dintre statele membre să se mărească în continuare, având în vedere abordările foarte diferite adoptate de statele membre pentru sporirea prezenței femeilor în organele de conducere.
	(11) Proporția femeilor în organele de conducere ale întreprinderilor progresează într-un ritm foarte lent, creșterea anuală medie în ultimii ani fiind de numai 0,6 puncte procentuale. Rata de îmbunătățire a variat de la un stat membru la altul și a produs rezultate extrem de divergente. Progrese mult mai semnificative au fost observate în statele membre în care au fost introduse măsuri obligatorii. Este probabil ca discrepanțele accentuate dintre statele membre să se mărească în continuare, având în vedere abordările foarte diferite adoptate de statele membre pentru sporirea prezenței femeilor în organele de conducere. Este necesar ca statele membre să-și comunice reciproc informațiile și bunele practici în vederea obținerii unor rezultate mai bune prin intermediul adoptării unor măsuri care urmăresc promovarea echilibrului de gen.


</Amend>
<Amend>Amendamentul

<NumAm>13</NumAm>
<DocAmend>Propunere de directivă</DocAmend>
<Article>Considerentul 13</Article>
	

	Textul propus de Comisie
	Amendamentul

	(13) Lipsa de transparență a procedurilor de selecție și a criteriilor de calificare în ceea ce privește posturile din organele de conducere, existentă în majoritatea statelor membre, reprezintă un obstacol semnificativ în calea unei mai mari diversități de gen în rândul membrilor organelor de conducere și are efecte negative atât asupra carierei candidaților la astfel de posturi și a liberei circulații a acestora, precum și asupra deciziilor investitorilor. Această lipsă de transparență împiedică potențialii candidați la un post într-un organ de conducere să își depună candidatura pentru un post de conducere în care calificările lor ar fi cele mai cerute și să conteste deciziile de numire care favorizează un anumit gen, limitându-le astfel libera circulație în cadrul pieței interne. Pe de altă parte, investitorii au diferite strategii de investiții care presupun informații referitoare, de asemenea, la expertiza și la competențele membrilor organelor de conducere. O mai mare transparență a criteriilor de calificare și a procedurii de selecție a membrilor organelor de conducere le permite investitorilor să evalueze mai bine strategia de afaceri a unei întreprinderi și să ia decizii în cunoștință de cauză.
	(13) Lipsa de transparență a procedurilor de selecție și a criteriilor de calificare în ceea ce privește posturile din organele de conducere, existentă în majoritatea statelor membre, reprezintă un obstacol semnificativ în calea unei mai mari diversități de gen în rândul membrilor organelor de conducere și are efecte negative atât asupra carierei candidaților la astfel de posturi și a liberei circulații a acestora, precum și asupra deciziilor investitorilor. Această lipsă de transparență împiedică potențialii candidați la un post într-un organ de conducere să își depună candidatura pentru un post de conducere în care calificările lor ar fi cele mai cerute și să conteste deciziile de numire care favorizează un anumit gen, limitându-le astfel libera circulație în cadrul pieței interne. Pe de altă parte, investitorii au diferite strategii de investiții care presupun informații referitoare, de asemenea, la expertiza și la competențele membrilor organelor de conducere. O mai mare transparență a criteriilor de calificare și a procedurii de selecție a membrilor organelor de conducere le permite investitorilor să evalueze mai bine strategia de afaceri a unei întreprinderi și să ia decizii în cunoștință de cauză. În consecință, procesul de numire în cadrul consiliilor de administrație trebuie să fie clar și transparent, iar competențele candidaților să fie considerate în mod egal, indiferent de gen.


</Amend>
<Amend>Amendamentul

<NumAm>14</NumAm>
<DocAmend>Propunere de directivă</DocAmend>
<Article>Considerentul 14</Article>
	

	Textul propus de Comisie
	Amendamentul

	(14) Prezenta directivă nu vizează armonizarea detaliată a legislațiilor naționale în domeniul procedurilor de selecție și al criteriilor de calificare pentru posturile din organele de conducere, însă, pentru realizarea unui echilibru de gen în rândul administratorilor neexecutivi, este necesar să se introducă standarde minime în ceea ce privește obligația societăților cotate la bursă, care nu dispun de o reprezentare echilibrată a femeilor și a bărbaților, de a lua decizii de numire a administratorilor neexecutivi pe baza unei evaluări comparative obiective a calificărilor candidaților din punctul de vedere al adecvării, al competențelor și al rezultatelor profesionale. Numai o măsură la nivelul UE poate contribui în mod eficace la asigurarea unor condiții echitabile de concurență pe întregul teritoriu al Uniunii și la evitarea complicațiilor practice în viața întreprinderilor.
	(14) Prezenta directivă nu vizează armonizarea detaliată a legislațiilor naționale în domeniul recrutării, al procedurilor de selecție și al criteriilor de calificare pentru posturile din organele de conducere, cere însă societăților cotate la bursă și marilor întreprinderi publice care nu dispun de o reprezentare echilibrată a femeilor și a bărbaților, să își modifice procedurile de anunțare, recrutare, selecție și numire care sunt necesare pentru realizarea unui echilibru de gen în rândul administratorilor. O măsură la nivelul UE reprezintă instrumentul principal pentru a asigura în mod eficace condiții echitabile de concurență pe întregul teritoriu al Uniunii și la evitarea complicațiilor practice în viața întreprinderilor.


</Amend>
<Amend>Amendamentul

<NumAm>15</NumAm>
<DocAmend>Propunere de directivă</DocAmend>
<Article>Considerentul 15</Article>
	

	Textul propus de Comisie
	Amendamentul

	(15) În Strategia Europa 2020 pentru o creștere inteligentă, durabilă și favorabilă incluziunii, s-a confirmat faptul că o mai mare participare a femeilor pe piața forței de muncă este o condiție prealabilă pentru stimularea creșterii economice și pentru soluționarea problemelor demografice în Europa. Unul dintre obiectivele principale stabilite în această strategie constă în atingerea, până în 2020, a unei rate de ocupare de 75 % pentru femei și bărbați cu vârsta cuprinsă între 20 și 64 de ani, acest obiectiv putând fi îndeplinit numai dacă există un angajament clar de a asigura egalitatea de gen și dacă se depun mai multe eforturi pentru eliminarea tuturor obstacolelor din calea participării femeilor pe piața forței de muncă. Criza economică actuală a accentuat nevoia tot mai mare a Europei de a se baza pe cunoștințe, competențe și inovare și de a valorifica pe deplin talentele disponibile. Se preconizează că măsurile de consolidare a participării femeilor la procesul de luare a deciziilor economice, în special în cadrul organelor de conducere, va avea efecte colaterale pozitive asupra ocupării forței de muncă feminine în întreprinderile în cauză și la nivelul întregii economii.
	(15) În Strategia Europa 2020 pentru o creștere inteligentă, durabilă și favorabilă incluziunii, s-a confirmat faptul că o mai mare participare a femeilor pe piața forței de muncă este o condiție prealabilă pentru stimularea creșterii economice și pentru soluționarea problemelor demografice în Europa. Unul dintre obiectivele principale stabilite în această strategie constă în atingerea, până în 2020, a unei rate de ocupare de 75 % pentru femei și bărbați cu vârsta cuprinsă între 20 și 64 de ani, acest obiectiv putând fi îndeplinit numai dacă există un angajament clar de a asigura egalitatea de gen și dacă se depun mai multe eforturi pentru eliminarea tuturor obstacolelor din calea participării femeilor pe piața forței de muncă. Criza economică actuală a accentuat nevoia tot mai mare a Europei de a se baza pe cunoștințe, competențe și inovare și de a valorifica pe deplin talentele disponibile. Se preconizează că măsurile de consolidare a participării femeilor la procesul de luare a deciziilor economice în cadrul organelor de conducere și la toate nivelurile de management ale întregii întreprinderi va avea efecte colaterale pozitive asupra ocupării forței de muncă feminine în întreprinderile în cauză și la nivelul întregii economii.


</Amend>
<Amend>Amendamentul

<NumAm>16</NumAm>
<DocAmend>Propunere de directivă</DocAmend>
<Article>Considerentul 16</Article>
	

	Textul propus de Comisie
	Amendamentul

	(16) Prin urmare, Uniunea ar trebui să își propună să mărească prezența femeilor în organele de conducere ale întreprinderilor, atât pentru a stimula creșterea economică și competitivitatea întreprinderilor europene, cât și pentru a asigura o egalitate de gen efectivă pe piața forței de muncă. Acest obiectiv ar trebui să fie realizat cu ajutorul unor cerințe minime în domeniul acțiunii pozitive, sub forma unor măsuri obligatorii care să vizeze atingerea unui obiectiv cantitativ în ceea ce privește structura pe gen a organelor de conducere ale societăților cotate la bursă, având în vedere faptul că statele membre și alte țări care au optat pentru această metodă sau pentru metode similare au obținut cele mai bune rezultate în reducerea gradului de subreprezentare a femeilor în procesul de luare a deciziilor economice.
	Prin urmare, Uniunea ar trebui să își propună să mărească prezența femeilor în organele de conducere ale întreprinderilor din toate statele membre, pentru a stimula creșterea economică, pentru a încuraja  mobilitatea forței de muncă și pentru a consolida competitivitatea întreprinderilor europene, dar și pentru a asigura o egalitate de gen efectivă pe piața forței de muncă. Acest obiectiv ar trebui să fie realizat cu ajutorul unor cerințe minime în domeniul acțiunii pozitive, sub forma unor măsuri obligatorii care să vizeze atingerea unui obiectiv cantitativ în ceea ce privește structura pe gen a organelor de conducere ale societăților cotate la bursă și ale marilor întreprinderi publice, având în vedere faptul că statele membre și alte țări care au optat pentru această metodă sau pentru metode similare au obținut cele mai bune rezultate în reducerea gradului de subreprezentare a femeilor în procesul de luare a deciziilor economice.


</Amend>
<Amend>Amendamentul

<NumAm>17</NumAm>
<DocAmend>Propunere de directivă</DocAmend>
<Article>Considerentul 18</Article>
	

	Textul propus de Comisie
	Amendamentul

	(18) Prezenta directivă nu ar trebui să se aplice microîntreprinderilor și întreprinderilor mici și mijlocii (IMM), astfel cum sunt definite în Recomandarea 2003/361/CE a Comisiei din 6 mai 2003 privind definiția microîntreprinderilor și a întreprinderilor mici și mijlocii, chiar dacă sunt cotate la bursă.
	(18) Prezenta directivă nu ar trebui să se aplice microîntreprinderilor și întreprinderilor mici și mijlocii (IMM), astfel cum sunt definite în Recomandarea 2003/361/CE a Comisiei din 6 mai 2003 privind definiția microîntreprinderilor și a întreprinderilor mici și mijlocii, chiar dacă sunt cotate la bursă; cu toate acestea, statele membre ar trebui să instituie politici care să sprijine și să încurajeze IMM-urile să îmbunătățească semnificativ echilibrul de gen la toate nivelurile de management și în organele de conducere ale întreprinderilor.


</Amend>
<Amend>Amendamentul

<NumAm>18</NumAm>
<DocAmend>Propunere de directivă</DocAmend>
<Article>Considerentul 20</Article>
	

	Textul propus de Comisie
	Amendamentul

	(20) În toate sistemele de administrare se face distincția între administratorii executivi, care sunt implicați în gestionarea curentă a întreprinderii, și administratorii neexecutivi, care nu sunt implicați în gestionarea curentă, dar îndeplinesc o funcție de supraveghere. Obiectivele cantitative prevăzute în prezenta directivă ar trebui să se aplice numai administratorilor neexecutivi, în vederea realizării unui raport echilibrat între necesitatea de a spori diversitatea de gen în organele de conducere și necesitatea de a reduce la minimum amestecul în gestionarea curentă a unei întreprinderi. Dat fiind că administratorii neexecutivi îndeplinesc sarcini de supraveghere, este, de asemenea, mai ușor să se recruteze candidați calificați din afara întreprinderii și, într-o mare măsură, din afara sectorului specific în care funcționează întreprinderea respectivă – un considerent cu relevanță pentru acele sectoare ale economiei în care membrii unui anumit sex sunt în mod special subreprezentați în cadrul personalului.
	(20) În toate sistemele de administrare se face distincția între administratorii executivi, care sunt implicați în gestionarea curentă a întreprinderii, și administratorii neexecutivi, care nu sunt implicați în gestionarea curentă, dar îndeplinesc o funcție de supraveghere. Obiectivele cantitative prevăzute în prezenta directivă ar trebui să se aplice tuturor administratorilor.


</Amend>
<Amend>Amendamentul

<NumAm>19</NumAm>
<DocAmend>Propunere de directivă</DocAmend>
<Article>Considerentul 21</Article>
	

	Textul propus de Comisie
	Amendamentul

	(21) În mai multe state membre, o anumită proporție din administratorii neexecutivi pot sau trebuie să fie numiți sau aleși de către personalul întreprinderii respective și/sau de către organizațiile de salariați, în conformitate cu prevederile legale sau cu practicile din țara respectivă. Obiectivele cantitative prevăzute în prezenta directivă ar trebui să se aplice tuturor administratorilor neexecutivi, inclusiv reprezentanților salariaților. Procedurile practice pentru asigurarea îndeplinirii acestor obiective ar trebuie definite însă de statele membre în cauză, dat fiind că unii administratori neexecutivi sunt reprezentanți ai salariaților.
	(21) În mai multe state membre, o anumită proporție din administratorii neexecutivi pot sau trebuie să fie numiți sau aleși de către personalul întreprinderii respective și/sau de către organizațiile de salariați, în conformitate cu prevederile legale sau cu practicile din țara respectivă. Obiectivele cantitative prevăzute în prezenta directivă ar trebui să se aplice tuturor administratorilor neexecutivi, inclusiv reprezentanților salariaților. Procedurile practice pentru asigurarea îndeplinirii acestor obiective ar trebui definite însă de statele membre în cauză pe baza unor consultări atente și amănunțite cu partenerii sociali de la nivel național, dat fiind că unii administratori neexecutivi sunt reprezentanți ai salariaților.


</Amend>
<Amend>Amendamentul

<NumAm>20</NumAm>
<DocAmend>Propunere de directivă</DocAmend>
<Article>Considerentul 22</Article>
	

	Textul propus de Comisie
	Amendamentul

	(22) Societățile cotate la bursă din Uniune ar trebui să fie obligate să adopte măsuri în care să fie prevăzute proceduri adecvate pentru a putea să îndeplinească obiective specifice în ceea ce privește structura pe gen a organelor lor de conducere. Societățile cotate la bursă în care membrii sexului subreprezentat dețin mai puțin de 40 % din posturile de administrator neexecutiv în cadrul organelor de conducere ar trebui să facă numirile în posturile respective pe baza unei analize comparative a calificărilor fiecărui candidat, efectuată după criterii prestabilite, clare, formulate cu neutralitate și lipsite de ambiguitate, în vederea realizării proporției menționate cel mai târziu la 1 ianuarie 2020. Prin urmare, directiva stabilește obiectivul ca, până la data respectivă, cel puțin 40 % din posturile de administrator neexecutiv să fie ocupate de membri ai sexului subreprezentat. Acest obiectiv se referă în principiu numai la diversitatea de gen în general în rândul administratorilor neexecutivi și nu interferează cu alegerea concretă a administratorilor dintr-o listă amplă de candidați bărbați și femei în fiecare caz individual. În special, acesta nu exclude niciun candidat anume la un post de administrator și nici nu impune vreun administrator anume întreprinderilor sau acționarilor. Prin urmare, decizia de alegere a membrilor adecvați ai organului de conducere aparține în continuare întreprinderilor și acționarilor.
	(22) Societățile cotate la bursă din Uniune ar trebui să fie obligate să adopte măsuri în care să fie prevăzute proceduri adecvate pentru a putea să îndeplinească obiective specifice în ceea ce privește structura pe gen a organelor lor de conducere. Societățile cotate la bursă și marilor întreprinderi publice în care membrii sexului subreprezentat dețin mai puțin de 40 % din posturile de administrator ar trebui să își adapteze procedurile de recrutare, anunțare a posturilor vacante, selectare și de numire în vederea realizării proporției menționate cel mai târziu la 1 ianuarie 2020. Prin urmare, directiva stabilește obiectivul ca, până la data respectivă, cel puțin 40 % dintre posturile de administrator să fie ocupate de membri ai sexului subreprezentat. Acest obiectiv se referă în principiu numai la diversitatea de gen în general în rândul administratorilor și nu interferează cu alegerea concretă a administratorilor dintr-o listă amplă de candidați bărbați și femei în fiecare caz individual. În special, acesta nu exclude niciun candidat anume la un post de administrator și nici nu impune vreun administrator anume întreprinderilor sau acționarilor. Prin urmare, decizia de alegere a membrilor adecvați ai organului de conducere aparține în continuare întreprinderilor și acționarilor.


</Amend>
<Amend>Amendamentul

<NumAm>21</NumAm>
<DocAmend>Propunere de directivă</DocAmend>
<Article>Considerentul 23</Article>
	

	Textul propus de Comisie
	Amendamentul

	(23) Statele membre exercită o influență dominantă asupra societăților cotate la bursă care sunt întreprinderi publice în sensul articolului 2 litera (b) din Directiva 2006/111/CE a Comisiei din 16 noiembrie 2006 privind transparența relațiilor financiare dintre statele membre și întreprinderile publice, precum și transparența relațiilor financiare din cadrul anumitor întreprinderi32. Dată fiind această influență dominantă, statele membre dispun de instrumentele necesare pentru a genera schimbări într-un ritm mai rapid. Prin urmare, pentru îndeplinirea obiectivului ca cel puțin 40 % din administratorii neexecutivi să fie membri ai sexului subreprezentat ar trebui fixată o dată mai apropiată.
	(23) Statele membre exercită o influență dominantă asupra întreprinderilor publice mari în sensul articolului 2 litera (b) din Directiva 2006/111/CE a Comisiei din 16 noiembrie 2006 privind transparența relațiilor financiare dintre statele membre și întreprinderile publice, precum și transparența relațiilor financiare din cadrul anumitor întreprinderi. Dată fiind această influență dominantă, statele membre dispun de instrumentele necesare pentru a genera schimbări într-un ritm mai rapid Prin urmare, pentru îndeplinirea obiectivului ca cel puțin 40 % dintre administratori să fie membri ai sexului subreprezentat, ar trebui fixată o dată mai apropiată.


</Amend>
<Amend>Amendamentul

<NumAm>22</NumAm>
<DocAmend>Propunere de directivă</DocAmend>
<Article>Considerentul 24</Article>
	

	Textul propus de Comisie
	Amendamentul

	(24) Pentru determinarea numărului de posturi de administrator neexecutiv necesare pentru atingerea obiectivului este nevoie de specificații suplimentare deoarece, pentru majoritatea dimensiunilor unei structuri de conducere, din punct de vedere matematic nu este posibil decât fie să se depășească cota exactă de 40 %, fie să se rămână sub aceasta. Prin urmare, numărul de posturi de conducere necesare pentru îndeplinirea obiectivului ar trebui să fie numărul cel mai apropiat de 40 %. În același timp, pentru a se evita orice discriminare a sexului inițial suprareprezentat, societățile cotate la bursă nu ar trebui să fie obligate să numească membri ai sexului subreprezentat în jumătate sau în mai mult de jumătate din posturile de administrator neexecutiv. Astfel, de exemplu, membrii sexului subreprezentat ar trebui să dețină cel puțin un post într-un organ de conducere alcătuit din trei sau patru administratori neexecutivi, cel puțin două posturi într-un organ de conducere alcătuit din cinci sau șase administratori neexecutivi și cel puțin trei posturi într-un organ de conducere alcătuit din șapte sau opt administratori neexecutivi.
	(24) Pentru determinarea numărului de posturi de administrator necesare pentru atingerea obiectivului este nevoie de specificații suplimentare deoarece, pentru majoritatea dimensiunilor unei structuri de conducere, din punct de vedere matematic nu este posibil decât fie să se depășească cota exactă de 40 %, fie să se rămână sub aceasta. Prin urmare, numărul de posturi de conducere necesare pentru îndeplinirea obiectivului ar trebui să fie numărul cel mai apropiat de 40 %. În același timp, pentru a se evita orice discriminare a sexului inițial suprareprezentat, societățile cotate la bursă și întreprinderile publice mari nu ar trebui să fie obligate să numească membri ai sexului subreprezentat în mai mult de jumătate dintre posturile de administrator. Astfel, de exemplu, membrii sexului subreprezentat ar trebui să dețină cel puțin un post într-un organ de conducere alcătuit din trei administratori, cel puțin două posturi într-un organ de conducere alcătuit din patru, cinci sau șase administratori și cel puțin trei posturi într-un organ de conducere alcătuit din șapte sau opt administratori.


</Amend>
<Amend>Amendamentul

<NumAm>23</NumAm>
<DocAmend>Propunere de directivă</DocAmend>
<Article>Considerentul 26</Article>
	

	Textul propus de Comisie
	Amendamentul

	(26) În conformitate cu această jurisprudență, statele membre ar trebui să garanteze că selecția candidaților cu cele mai bune calificări pentru posturile de administrator neexecutiv se bazează pe o analiză comparativă a calificărilor fiecărui candidat, efectuată după criterii prestabilite, clare, formulate cu neutralitate și lipsite de ambiguitate. Ca exemple de tipuri de criterii de selecție, care ar putea fi aplicate de întreprinderi, pot fi amintite experiența profesională în sarcinile de administrare și/sau supraveghere specifice, cunoștințele în domenii specifice relevante, cum ar fi finanțele, controlul sau gestionarea resurselor umane, competențele de conducere și de comunicare și aptitudinile de creare a unor rețele de contacte. Trebuie să se acorde prioritate candidatului din sexul subreprezentat dacă respectivul candidat are aceleași calificări precum candidatul de sex opus din punctul de vedere al adecvării, al competențelor și al rezultatelor profesionale și dacă, în urma unei evaluări obiective, care ține seama de toate criteriile specifice fiecărui candidat, balanța nu înclină în favoarea candidatului de sex opus.
	(26) În conformitate cu articolul 23 din Carta drepturilor fundamentale a Uniunii Europene și cu jurisprudența aplicabilă în domeniu, statele membre trebuie să asigure transparența în procedurile de recrutare, de anunțare a locurilor de muncă disponibile, de selecție și de numire, respectând totodată viața privată în ceea ce privește prelucrarea datelor cu caracter personal, recunoscută de articolele 7 și 8 din cartă. Ca exemple de tipuri de criterii de selecție, care ar putea fi aplicate de întreprinderi, pot fi amintite experiența profesională în sarcinile de administrare și/sau supraveghere specifice, cunoștințele în domenii specifice relevante, cum ar fi finanțele, controlul sau gestionarea resurselor umane, competențele de conducere și de comunicare și aptitudinile de creare a unor rețele de contacte. Ar trebui se acorde prioritate candidatului din sexul subreprezentat dacă respectivul candidat are cel puțin aceleași calificări precum candidatul de sex opus. Statele membre ar trebui să se asigure că societățile care nu progresează în direcția realizării obiectivului principal al directivei, dezvăluie informații suplimentare cu privire la politicile lor de recrutare, de selecție și de numire și, în special, prezintă în consiliile lor planuri concrete vizând îmbunătățirea echilibrului de gen.


</Amend>
<Amend>Amendamentul

<NumAm>24</NumAm>
<DocAmend>Propunere de directivă</DocAmend>
<Article>Considerentul 27</Article>
	

	Textul propus de Comisie
	Amendamentul

	(27) Metodele de recrutare și de numire a administratorilor diferă de la un stat membru la altul și de la o întreprindere la alta. Acestea pot presupune preselectarea candidaților care urmează să fie prezentați adunării acționarilor, efectuată, de exemplu, de către un comitet de numire, numirea directă a administratorilor de către un anumit acționar sau supunerea la vot a unui candidat sau a unei liste de candidați în cadrul adunării acționarilor. Cerințele referitoare la selecția candidaților ar trebui să fie îndeplinite în etapa corespunzătoare a procesului de selecție, în conformitate cu legislația națională și cu statutul respectivelor societăți cotate la bursă. În acest sens, prezenta directivă stabilește numai o armonizare minimă a procedurilor de selecție, făcând posibilă aplicarea condițiilor prevăzute în jurisprudența Curții de Justiție, în vederea atingerii obiectivului unei reprezentări mai echilibrate a femeilor și a bărbaților în organele de conducere ale societăților cotate la bursă.
	(27) Metodele de recrutare și de numire a administratorilor diferă de la un stat membru la altul și de la o întreprindere la alta. Acestea pot presupune preselectarea candidaților care urmează să fie prezentați adunării acționarilor, efectuată, de exemplu, de către un comitet de numire, numirea directă a administratorilor de către un anumit acționar sau supunerea la vot a unui candidat sau a unei liste de candidați în cadrul adunării acționarilor. Acest instrument legislativ respectă, prin urmare, diversitatea procedurilor de selecție, insistând totodată, asupra efectuării unor ajustări la aceste proceduri în vederea realizării obiectivului de creștere a gradului de participare a femeilor în consilii. Cerințele referitoare la selecția candidaților ar trebui să fie îndeplinite în etapa corespunzătoare a procesului de selecție, în conformitate cu legislația națională și cu statutul respectivelor societăți cotate la bursă. În acest sens, prezenta directivă permite o diversitate de proceduri de selecție, în vederea atingerii obiectivului unei reprezentări mai echilibrate a femeilor și a bărbaților în organele de conducere ale societăților cotate la bursă.


</Amend>
<Amend>Amendamentul

<NumAm>25</NumAm>
<DocAmend>Propunere de directivă</DocAmend>
<Article>Considerentul 27 a (nou)</Article>
	

	Textul propus de Comisie
	Amendamentul

	
	(27a) Atunci când preselecția candidaților se bazează pe proceduri de alegeri sau de vot, de exemplu de către lucrători sau reprezentanții acestora, procedurile desfășurate de-a lungul întregului proces ar trebui să fie ajustate pentru a contribui la atingerea obiectivului unui echilibru de gen mai pronunțat în structurile de conducere în ansamblu, asigurându-se în același timp că genul administratorului ales în cadrul procedurii respective nu este în niciun caz stabilit dinainte.


</Amend>
<Amend>Amendamentul

<NumAm>26</NumAm>
<DocAmend>Propunere de directivă</DocAmend>
<Article>Considerentul 28</Article>
	

	Textul propus de Comisie
	Amendamentul

	(28) Prezenta directivă își propune să consolideze echilibrul de gen în rândul administratorilor societăților cotate la bursele de valori și, astfel, să contribuie la traducerea în practică a principiului egalității de tratament între bărbați și femei, care este recunoscut ca drept fundamental al Uniunii. Prin urmare, societățile cotate la bursă ar trebui să aibă obligația de a face cunoscute, la cererea unui candidat respins, atât criteriile de calificare care au stat la baza selecției, cât și evaluarea comparativă obiectivă a acestor criterii și, după caz, considerațiile care au înclinat balanța în favoarea unui candidat care nu este membru al sexului subreprezentat. Aceste restrângeri ale dreptului la respectarea vieții private în ceea ce privește prelucrarea datelor cu caracter personal, recunoscut la articolele 7 și 8 din cartă, și obligația societăților cotate la bursă de a furniza aceste informații, la cerere, candidatului respins, sunt necesare și, în conformitate cu principiul proporționalității, corespund efectiv unor obiective de interes general recunoscute. Prin urmare, aceste restrângeri sunt conforme cu cerințele prevăzute la articolul 52 alineatul (1) din cartă și cu jurisprudența relevantă a Curții de Justiție.
	(28) Prezenta directivă își propune să consolideze echilibrul de gen în rândul administratorilor societăților cotate la bursele de valori și al marilor întreprinderi publice și, astfel, să contribuie la traducerea în practică a principiului egalității de tratament între bărbați și femei, care este recunoscut ca drept fundamental al Uniunii. Prin urmare, societățile cotate la bursă și întreprinderile publice ar trebui să aibă obligația de a face cunoscute, la cererea unui candidat respins, atât criteriile de calificare care au stat la baza recrutării, a selecției sau a numirii, cât și evaluarea comparativă obiectivă a acestor criterii și, după caz, considerațiile care au înclinat balanța în favoarea unui candidat care nu este membru al sexului subreprezentat. Aceste restrângeri ale dreptului la respectarea vieții private în ceea ce privește prelucrarea datelor cu caracter personal, recunoscut la articolele 7 și 8 din cartă, și obligația societăților cotate la bursă și a întreprinderilor publice mari de a furniza aceste informații, la cerere, candidatului respins, sunt necesare și, în conformitate cu principiul proporționalității, corespund efectiv unor obiective de interes general recunoscute. Prin urmare, aceste restrângeri sunt conforme cu cerințele prevăzute la articolul 52 alineatul (1) din cartă și cu jurisprudența relevantă a Curții de Justiție.


</Amend>
<Amend>Amendamentul

<NumAm>27</NumAm>
<DocAmend>Propunere de directivă</DocAmend>
<Article>Considerentul 29</Article>
	

	Textul propus de Comisie
	Amendamentul

	(29) Dacă un candidat respins aparținând sexului subreprezentat stabilește prezumția că avea aceleași calificări precum candidatul selectat de sex opus, societatea cotată la bursă ar trebui să aibă obligația de a demonstra corectitudinea alegerii efectuate.
	(29) Dacă un candidat respins aparținând sexului subreprezentat stabilește prezumția că avea aceleași calificări precum candidatul selectat de sex opus, societatea sau întreprinderea în cauză ar trebui să aibă obligația de a demonstra corectitudinea alegerii efectuate.


</Amend>
<Amend>Amendamentul

<NumAm>28</NumAm>
<DocAmend>Propunere de directivă</DocAmend>
<Article>Considerentul 30</Article>
	

	Textul propus de Comisie
	Amendamentul

	(30) Statele membre ar trebui să prevadă sancțiuni eficace, proporționale și disuasive în cazul încălcării prezentei directive, care ar putea cuprinde, printre altele, amenzi administrative și declararea nulității sau anularea, declarată de către un organism judiciar, a numirii sau a alegerii administratorilor neexecutivi dacă la numirea sau alegerea respectivă nu s-a respectat legislația națională adoptată în conformitate cu articolul 4 alineatul (1).
	(30) Statele membre ar trebui să prevadă sancțiuni eficace, proporționale și disuasive în cazul încălcării prezentei directive, care ar putea cuprinde, printre altele, amenzi administrative și declararea nulității sau anularea, declarată de către un organism judiciar, a numirii sau a alegerii administratorilor dacă la numirea sau alegerea respectivă nu s-a respectat legislația națională adoptată în conformitate cu articolul 4 alineatul (1), precum și dizolvarea forțată, dispusă de organul judiciar competent, cu respectarea pe deplin a garanțiilor procedurale, în cazul unor încălcări grave și repetate.


</Amend>
<Amend>Amendamentul

<NumAm>29</NumAm>
<DocAmend>Propunere de directivă</DocAmend>
<Article>Considerentul 31</Article>
	

	Textul propus de Comisie
	Amendamentul

	(31) Dat fiind că structura pe gen a personalului are un impact direct asupra disponibilității candidaților aparținând sexului subreprezentat, statele membre pot să prevadă că o întreprindere nu ar trebui să fie obligată să îndeplinească obiectivul prevăzut în prezenta directivă dacă membrii sexului subreprezentat constituie mai puțin de 10 % din personalul său.
	eliminat


</Amend>
<Amend>Amendamentul

<NumAm>30</NumAm>
<DocAmend>Propunere de directivă</DocAmend>
<Article>Considerentul 32</Article>
	

	Textul propus de Comisie
	Amendamentul

	(32) Dat fiind că societățile cotate la bursă ar trebui să vizeze o creștere a proporției sexului subreprezentat în toate funcțiile de decizie, statele membre pot prevedea ca obiectivul stabilit în prezenta directivă să fie considerat îndeplinit în cazul în care societățile cotate la bursă pot demonstra că membrii sexului subreprezentat dețin cel puțin o treime din toate posturile de administrator, indiferent dacă este vorba de administratori executivi sau neexecutivi.
	(32) Dat fiind că procentul de femei în rândul administratorilor executivi este chiar mai mic, ar trebui creat un stimulent suplimentar pentru a mări numărul de femei în poziția de administrator executiv. Statele membre pot prevedea ca obiectivul stabilit în prezenta directivă să fie considerat îndeplinit în cazul în care societățile cotate la bursă pot demonstra că administratorii din rândul sexului subreprezentat dețin cel puțin o treime din toate posturile de administrator, cu condiția ca cel puțin unul dintre administratorii executivi să aparțină sexului subreprezentat.


</Amend>
<Amend>Amendamentul

<NumAm>31</NumAm>
<DocAmend>Propunere de directivă</DocAmend>
<Article>Considerentul 33</Article>
	

	Textul propus de Comisie
	Amendamentul

	(33) În plus față de măsurile referitoare la administratorii neexecutivi și în vederea consolidării, totodată, a echilibrului de gen în rândul administratorilor implicați în sarcini de gestionare curentă, societățile cotate la bursă ar trebui să aibă obligația de ași asuma angajamente individuale în ceea ce privește reprezentarea ambelor sexe în rândul administratorilor executivi, care să fie puse în practică până la 1 ianuarie 2020. Aceste angajamente ar trebui să vizeze realizarea unor progrese tangibile în situația actuală a fiecărei întreprinderi în direcția consolidării echilibrului de gen.
	(33) În plus față de stimulentele care vizează administratorii executivi și în vederea consolidării și mai mari a echilibrului de gen în rândul administratorilor implicați în sarcini de gestionare curentă, societățile cotate la bursă ar trebui să aibă obligația de a-și asuma angajamente individuale în ceea ce privește reprezentarea mai echilibrată a ambelor sexe în rândul administratorilor executivi, care să fie puse în practică până la 1 ianuarie 2020 și, în cazul întreprinderilor publice mari, până la 1 ianuarie 2018. Aceste angajamente ar trebui să vizeze realizarea unor progrese tangibile în situația actuală a fiecărei întreprinderi în direcția consolidării echilibrului de gen.


</Amend>
<Amend>Amendamentul

<NumAm>32</NumAm>
<DocAmend>Propunere de directivă</DocAmend>
<Article>Considerentul 34</Article>
	

	Textul propus de Comisie
	Amendamentul

	(34) Statele membre ar trebui să impună societăților cotate la bursă obligația de a furniza anual autorităților naționale competente informații referitoare la structura pe gen a organelor lor de conducere, precum și informații referitoare la modul în care au reușit să îndeplinească obiectivele stabilite în prezenta directivă, pentru a le permite să evalueze progresele înregistrate de fiecare societate cotată la bursă în ceea ce privește echilibrul de gen în rândul administratorilor. Aceste informații ar trebui să fie publicate și, dacă întreprinderea în cauză nu a îndeplinit obiectivul, ele ar trebui să cuprindă și o descriere a măsurilor pe care întreprinderea le-a adoptat până în acel moment și pe care intenționează să le adopte în viitor, în vederea îndeplinirii obiectivului.
	(34) Statele membre ar trebui să impună societăților cotate la bursă și întreprinderilor publice mari obligația de a furniza anual autorităților naționale competente informații referitoare la structura pe gen a organelor lor de conducere, precum și informații referitoare la modul în care au reușit să îndeplinească obiectivele stabilite în prezenta directivă, pentru a le permite să evalueze progresele înregistrate de fiecare societate cotată la bursă și fiecare întreprindere publică mare în ceea ce privește echilibrul de gen în rândul administratorilor. Aceste informații ar trebui să fie publicate într-o manieră corespunzătoare și ușor accesibilă, în raportul anual și pe site-ul internet și, dacă întreprinderea în cauză nu a îndeplinit obiectivul, ele ar trebui să cuprindă și o descriere cuprinzătoare a măsurilor pe care întreprinderea le-a adoptat până în acel moment și pe care intenționează să le adopte în viitor, în vederea îndeplinirii obiectivului.


</Amend>
<Amend>Amendamentul

<NumAm>33</NumAm>
<DocAmend>Propunere de directivă</DocAmend>
<Article>Considerentul 35</Article>
	

	Textul propus de Comisie
	Amendamentul

	(35) Este posibil ca anumite state membre să fi adoptat deja, înainte de intrarea în vigoare a prezentei directive, măsuri în care erau prevăzute mijloacele de asigurare a unei reprezentări mai echilibrate a femeilor și a bărbaților în organele de conducere ale întreprinderilor. Aceste state membre ar trebui să aibă posibilitatea de a aplica măsurile respective în locul cerințelor procedurale referitoare la numiri dacă pot demonstra că măsurile adoptate au o eficacitate echivalentă în ceea ce privește atingerea obiectivului ca cel puțin 40 % din administratorii neexecutivi ai societăților cotate la bursă să fie membri ai sexului subreprezentat cel mai târziu la 1 ianuarie 2020 sau, în cazul societăților cotate la bursă care sunt întreprinderi publice, cel mai târziu la 1 ianuarie 2018.
	(35) Este posibil ca anumite state membre să fi adoptat deja, înainte de intrarea în vigoare a prezentei directive, măsuri în care erau prevăzute mijloacele de asigurare a unei reprezentări mai echilibrate a femeilor și a bărbaților în organele de conducere ale întreprinderilor. Aceste state membre ar trebui să aibă posibilitatea de a aplica măsurile respective în locul cerințelor procedurale referitoare la numiri dacă pot demonstra că măsurile adoptate au o eficacitate echivalentă în ceea ce privește atingerea obiectivului de o treime menționat la articolul 4 alineatul (1) din prezenta directivă sau a obiectivului ca cel puțin 40 % din administratorii  societăților cotate la bursă sau a obiectivului ce prevede o treime, menționat la articolul 4 alineatul (1) din prezenta directivă, să fie membri ai sexului subreprezentat cel mai târziu la 1 ianuarie 2020 sau, în cazul întreprinderilor publice mari, cel mai târziu la 1 ianuarie 2018. Comisia ar trebui să evalueze dacă s-au înregistrat suficiente progrese în direcția obiectivelor prezentei directive. Dacă progresele sunt insuficiente într-un anumit stat membru, prevederile prezentei directive vor intra automat în vigoare pentru statul membru respectiv.


</Amend>
<Amend>Amendamentul

<NumAm>34</NumAm>
<DocAmend>Propunere de directivă</DocAmend>
<Article>Considerentul 37</Article>
	

	Textul propus de Comisie
	Amendamentul

	(37) Deși unele state membre au adoptat măsuri de reglementare sau au încurajat autoreglementarea, obținând rezultate eterogene, majoritatea statelor membre nu au întreprins nicio acțiune și nu și-au manifestat disponibilitatea de a acționa într-un mod care ar aduce o îmbunătățire suficientă. Previziunile realizate pe baza unei analize cuprinzătoare a tuturor informațiilor disponibile cu privire la tendințele trecute și actuale, precum și a intențiilor, indică faptul că acțiunile întreprinse individual de către statele membre nu vor permite realizarea obiectivului unei reprezentări echilibrate a femeilor și a bărbaților în rândul administratorilor neexecutivi la nivelul Uniunii, în conformitate cu obiectivele stabilite în prezenta directivă, la nicio dată din viitorul apropiat. Date fiind aceste circumstanțe și discrepanțele crescânde dintre statele membre în ceea ce privește reprezentarea femeilor și a bărbaților în organele de conducere ale întreprinderilor, echilibrul de gen în organele de conducere ale întreprinderilor din Uniune poate fi îmbunătățit numai prin intermediul unei abordări comune, iar potențialul de egalitate de gen, de competitivitate și de creștere economică poate fi valorificat mai bine printr-o acțiune coordonată la nivelul Uniunii decât prin inițiative naționale diferite din punctul de vedere al domeniului de aplicare, al nivelului de ambiție și al eficacității. Dat fiind că obiectivele prezentei directive nu pot fi realizate în mod satisfăcător de către statele membre și, în consecință, datorită anvergurii și efectelor acțiunii, pot fi realizate mai bine la nivelul Uniunii, Uniunea poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană.
	(37) Deși unele state membre au adoptat măsuri de reglementare sau au încurajat autoreglementarea, obținând rezultate eterogene, majoritatea statelor membre nu au întreprins nicio acțiune și nu și-au manifestat disponibilitatea de a acționa într-un mod care ar aduce o îmbunătățire suficientă. Previziunile realizate pe baza unei analize cuprinzătoare a tuturor informațiilor disponibile cu privire la tendințele trecute și actuale, precum și a intențiilor, indică faptul că acțiunile întreprinse individual de către statele membre nu vor permite realizarea obiectivului unei reprezentări echilibrate a femeilor și a bărbaților în rândul administratorilor la nivelul Uniunii, în conformitate cu obiectivele stabilite în prezenta directivă, la nicio dată din viitorul apropiat. Date fiind aceste circumstanțe și discrepanțele crescânde dintre statele membre în ceea ce privește reprezentarea femeilor și a bărbaților în organele de conducere ale întreprinderilor, echilibrul de gen în organele de conducere ale întreprinderilor din Uniune poate fi îmbunătățit numai prin intermediul unei abordări comune, iar potențialul de egalitate de gen, de competitivitate și de creștere economică poate fi valorificat mai bine printr-o acțiune coordonată la nivelul Uniunii decât prin inițiative naționale diferite din punctul de vedere al domeniului de aplicare, al nivelului de ambiție și al eficacității. Dat fiind că obiectivele prezentei directive nu pot fi realizate în mod satisfăcător de către statele membre și, în consecință, datorită anvergurii și efectelor acțiunii, pot fi realizate mai bine la nivelul Uniunii, Uniunea poate adopta măsuri în conformitate cu principiul subsidiarității, astfel cum este prevăzut la articolul 5 din Tratatul privind Uniunea Europeană.


</Amend>
<Amend>Amendamentul

<NumAm>35</NumAm>
<DocAmend>Propunere de directivă</DocAmend>
<Article>Considerentul 38</Article>
	

	Textul propus de Comisie
	Amendamentul

	(38) În conformitate cu principiul proporționalității, prevăzut la articolul menționat anterior, prezenta directivă se limitează la stabilirea unor obiective și principii comune și nu depășește ceea ce este necesar pentru atingerea obiectivelor respective. Statelor membre li se lasă o libertate suficientă de a determina cea mai bună modalitate de atingere a obiectivelor stabilite în prezenta directivă, ținând seama de circumstanțele naționale, în special de normele și practicile de recrutare în posturile din organele de conducere. Prezenta directivă nu aduce atingere posibilității ca întreprinderile să numească în funcțiile de membri ai organului de conducere cele mai calificate persoane și prevede o perioadă de timp suficient de îndelungată de adaptare pentru toate societățile cotate la bursă.
	(38) În conformitate cu principiul proporționalității, prevăzut la articolul menționat anterior, prezenta directivă se limitează la stabilirea unor obiective și principii comune și nu depășește ceea ce este necesar pentru atingerea obiectivelor respective. Statelor membre li se lasă o libertate suficientă de a determina cea mai bună modalitate de atingere a obiectivelor stabilite în prezenta directivă, ținând seama de circumstanțele naționale, în special de normele și practicile de recrutare în posturile din organele de conducere. Prezenta directivă nu aduce atingere posibilității ca întreprinderile să numească în funcțiile de membri ai organului de conducere cele mai calificate persoane și prevede o perioadă de timp suficient de îndelungată de adaptare pentru toate societățile cotate la bursă și întreprinderile publice mari.


</Amend>
<Amend>Amendamentul


<NumAm>36</NumAm>
<DocAmend>Propunere de directivă</DocAmend>
<Article>Articolul 1</Article>
	

	Textul propus de Comisie
	Amendamentul

	În prezenta directivă sunt stabilite măsuri prin care se asigură o reprezentare mai echilibrată a bărbaților și femeilor în rândul administratorilor neexecutivi ai societăților cotate la bursă și prin care se vizează accelerarea progreselor în direcția unui echilibru de gen, întreprinderile beneficiind de suficient timp pentru a efectua demersurile necesare în acest sens.
	În prezenta directivă sunt stabilite măsuri prin care se asigură o reprezentare mai echilibrată a bărbaților și femeilor în rândul administratorilor din societățile cotate la bursă și ai întreprinderilor publice mari și prin care se vizează accelerarea progreselor în direcția unui echilibru de gen, societățile beneficiind de suficient timp pentru a efectua demersurile necesare în acest sens.


</Amend>
<Amend>Amendamentul

<NumAm>37</NumAm>
<DocAmend>Propunere de directivă</DocAmend>
<Article>Articolul 2 – punctul 1</Article>
	

	Textul propus de Comisie
	Amendamentul

	1. „societate cotată la bursă” înseamnă o societate comercială care își are sediul într-un stat membru și ale cărei valori mobiliare pot fi tranzacționate pe o piață reglementată în sensul articolului 4 alineatul (1) punctul 14 din Directiva 2004/39/CE, în unul sau mai multe state membre;
	1. „societate cotată la bursă” înseamnă o societate comercială situată într-un stat membru și ale cărei valori mobiliare pot fi tranzacționate pe o piață reglementată în sensul articolului 4 alineatul (1) punctul 14 din Directiva 2004/39/CE, în unul sau mai multe state membre;


</Amend>
<Amend>Amendamentul


<NumAm>38</NumAm>
<DocAmend>Propunere de directivă</DocAmend>
<Article>Articolul 3</Article>
	

	Textul propus de Comisie
	Amendamentul

	Prezenta directivă nu se aplică întreprinderilor mici și mijlocii („IMM”).
	Prezenta directivă nu se aplică întreprinderilor mici și mijlocii și microîntreprinderilor („IMM”), cu toate acestea, statele membre ar trebui să aplice politici de sprijinire și de stimulare a IMM-urilor pentru a îmbunătăți în mod semnificativ echilibrul de gen la toate nivelurile de conducere și în consiliile de administrație.


</Amend>
<Amend>Amendamentul

<NumAm>39</NumAm>
<DocAmend>Propunere de directivă</DocAmend>
<Article>Articolul 4 – titlu</Article>
	

	Textul propus de Comisie
	Amendamentul

	 Obiectivele referitoare la administratorii neexecutivi
	Obiectivele referitoare la administratori


</Amend>
<Amend>Amendamentul

<NumAm>40</NumAm>
<DocAmend>Propunere de directivă</DocAmend>
<Article>Articolul 4 – alineatul 1</Article>
	

	Textul propus de Comisie
	Amendamentul

	(1) Statele membre se asigură că societățile cotate la bursă în ale căror organe de conducere membrii sexului subreprezentat dețin mai puțin de 40 % din posturile de administrator neexecutiv fac numirile în posturile respective pe baza unei analize comparative a calificărilor fiecărui candidat, efectuată după criterii prestabilite, clare, formulate cu neutralitate și lipsite de ambiguitate, în vederea realizării proporției menționate cel mai târziu la 1 ianuarie 2020 sau cel mai târziu la 1 ianuarie 2018, în cazul societăților cotate la bursă care sunt întreprinderi publice.
	(1) Statele membre se asigură că societățile cotate la bursă și întreprinderile publice mari în ale căror organe de conducere membrii sexului subreprezentat dețin mai puțin de 40 % dintre posturile de administrator își ajustează procedurile de recrutare, inclusiv de anunțare a posturilor vacante, de preselecție, de selecție sau de numire pentru toate funcțiile de conducere, având ca obiectiv realizarea proporției menționate cel mai târziu la 1 ianuarie 2020 sau cel mai târziu la 1 ianuarie 2018, în cazul societăților cotate la bursă care sunt întreprinderi publice.

	
	Statele membre se asigură că societățile cotate la bursă efectuează ajustările în stadiile adecvate ale proceselor de recrutare, de preselecție, de selecție și de numire. Mai exact, statele membre se asigură că societățile își selectează candidații la o funcție de conducere dintr-un „bazin de selecție” echilibrat din perspectiva genului.

	
	În măsura în care procedura de selecție se desfășoară pe baza unei analize comparative a calificativelor fiecărui candidat, statele membre se asigură că aceste ajustări includ aplicarea unor criterii prestabilite, clare, formulate cu neutralitate și lipsite de ambiguitate.


</Amend>
<Amend>Amendamentul

<NumAm>41</NumAm>
<DocAmend>Propunere de directivă</DocAmend>
<Article>Articolul 4 – alineatul 1 a (nou)</Article>
	

	Textul propus de Comisie
	Amendamentul

	
	(1a) Statele membre pot prevedea că obiectivul stabilit la prezentul alineat este îndeplinit atunci când societățile cotate la bursă și întreprinderile publice mari pot demonstra că membrii sexului subreprezentat dețin cel puțin o treime din toate posturile de administrator, cu condiția ca ambele tipuri de administratori – executivi și neexecutivi – să fie reprezentate. Numărul necesar pentru atingerea acestui obiectiv de o treime este numărul cel mai apropiat de proporția de o treime. 


</Amend>
<Amend>Amendamentul

<NumAm>42</NumAm>
<DocAmend>Propunere de directivă</DocAmend>
<Article>Articolul 4 – alineatul 2</Article>
	

	Textul propus de Comisie
	Amendamentul

	(2) Numărul de posturi de administrator neexecutiv necesare pentru îndeplinirea obiectivului stabilit la alineatul (1) este numărul cel mai apropiat de proporția de 40 %, fără a depăși 49 %.
	(2) Numărul de posturi de administrator necesare pentru îndeplinirea obiectivului stabilit la alineatul (1) este de cel puțin 40 %.


</Amend>
<Amend>Amendamentul

<NumAm>43</NumAm>
<DocAmend>Propunere de directivă</DocAmend>
<Article>Articolul 4 – alineatul 3</Article>
	

	Textul propus de Comisie
	Amendamentul

	(3) Pentru a îndeplini obiectivul prevăzut la alineatul (1), statele membre se asigură că, la selectarea administratorilor neexecutivi, se acordă prioritate candidatului aparținând sexului subreprezentat dacă respectivul candidat are aceleași calificări precum candidatul de sex opus din punctul de vedere al adecvării, al competențelor și al rezultatelor profesionale, cu excepția cazului în care, în urma unei evaluări obiective, care ține seama de toate criteriile specifice fiecărui candidat, balanța înclină în favoarea candidatului de sex opus.
	(3) Pentru a îndeplini obiectivul prevăzut la alineatul (1) și în conformitate cu articolul 23 alineatul (2) din Carta drepturilor fundamentale a Uniunii Europene, statele membre se asigură că la recrutarea, selectarea și numirea administratorilor, se acordă prioritate candidatului competent aparținând sexului subreprezentat, cu excepția cazului în care, în urma unei evaluări obiective, care ține seama de toate criteriile, balanța înclină în favoarea candidatului de sex opus. Criteriile utilizate pentru selecția menționată la primul paragraf sunt clare, transparente și nediscriminatorii.

	
	În cazul unei proceduri de selecție bazată pe competențe, se acordă prioritate candidatului din sexul subreprezentat, în cazurile în care candidatul este cel puțin la fel calificat ca și candidatul de sex opus, în ceea ce privește adecvarea, competența sau realizările profesionale.


</Amend>
<Amend>Amendamentul

<NumAm>44</NumAm>
<DocAmend>Propunere de directivă</DocAmend>
<Article>Articolul 4 – alineatul 4</Article>
	

	Textul propus de Comisie
	Amendamentul

	(4) Statele membre se asigură că societățile cotate la bursă au obligația de a face cunoscute, la cererea unui candidat respins, criteriile de calificare care au stat la baza selecției, evaluarea comparativă obiectivă a acestor criterii și, după caz, considerațiile care au înclinat balanța în favoarea unui candidat de sex opus.
	(4) Statele membre se asigură că societățile cotate la bursă  și întreprinderile publice mari au obligația de a face cunoscute candidatului respins, numărul și genul candidaților selectați, respectând anonimitatea în conformitate cu legislația UE privind protecția datelor, criteriile de calificare care au stat la baza recrutării, selecției sau a numirii, evaluarea comparativă obiectivă a acestor criterii și, după caz, considerațiile care au înclinat balanța în favoarea unui candidat de sex opus


</Amend>
<Amend>Amendamentul

<NumAm>45</NumAm>
<DocAmend>Propunere de directivă</DocAmend>
<Article>Articolul 4 – alineatul 4 a (nou)</Article>
	

	Textul propus de Comisie
	Amendamentul

	
	(4a) Statele membre se asigură că cerințele referitoare la selecția candidaților sunt îndeplinite în etapa corespunzătoare a procesului de selecție, în conformitate cu legislația națională și cu statutul respectivelor societăți cotate la bursă.


</Amend>
<Amend>Amendamentul

<NumAm>46</NumAm>
<DocAmend>Propunere de directivă</DocAmend>
<Article>Articolul 4 – alineatul 5</Article>
	

	Textul propus de Comisie
	Amendamentul

	(5) Statele membre iau măsurile necesare, în conformitate cu sistemele lor judiciare naționale, pentru a se asigura că, în cazul în care un candidat respins aparținând sexului subreprezentat prezintă fapte din care se poate deduce prezumția că avea aceleași calificări precum candidatul de sex opus numit în funcție, este de datoria societății cotate la bursă să demonstreze că nu a existat o încălcare a normei prevăzute la alineatul (3).
	(5) Statele membre iau măsurile necesare, în conformitate cu sistemele lor judiciare naționale, pentru a se asigura că toate societățile cotate la bursă și întreprinderile publice mari sunt capabile să demonstreze că propriul proces de numire s-efectuat cu respectarea normei enunțate la alineatul (3), îndeosebi în cazul în care un candidat respins aparținând sexului subreprezentat prezintă fapte din care se poate deduce prezumția că avea aceleași calificări precum candidatul de sex opus numit în funcție, este de datoria societății cotate la bursă  sa a întreprinderii publice să demonstreze că nu a existat o încălcare a normei prevăzute la alineatul (3).


</Amend>
<Amend>Amendamentul

<NumAm>47</NumAm>
<DocAmend>Propunere de directivă</DocAmend>
<Article>Articolul 4 – alineatul 6</Article>
	

	Textul propus de Comisie
	Amendamentul

	(6) Statele membre pot prevedea că societățile cotate la bursă în care membrii sexului subreprezentat reprezintă mai puțin de 10 % din personal sunt scutite de obligația de îndeplinire a obiectivului prevăzut la alineatul (1).
	eliminat


</Amend>
<Amend>Amendamentul

<NumAm>48</NumAm>
<DocAmend>Propunere de directivă</DocAmend>
<Article>Articolul 5 – alineatul 1</Article>
	

	Textul propus de Comisie
	Amendamentul

	(1) Statele membre se asigură că societățile cotate la bursă își asumă angajamente individuale în ceea ce privește reprezentarea echilibrată a ambelor sexe în rândul administratorilor executivi, care urmează să fie realizate până la 1 ianuarie 2020 sau, dacă societățile cotate la bursă sunt întreprinderi publice, până la 1 ianuarie 2018.
	(1) Statele membre se asigură că societățile cotate la bursă își asumă noi angajamente individuale în ceea ce privește reprezentarea echilibrată a ambelor sexe în rândul administratorilor executivi, în conformitate cu procedurile descrise la articolul 4.

	
	Aceste angajamente au drept obiectiv realizarea de progrese în direcția obținerii unui echilibru de gen mai robust, care urmează să fie realizate până la 1 ianuarie 2020 sau, dacă sunt întreprinderi publice mari, până la 1 ianuarie 2018.


</Amend>
<Amend>Amendamentul

<NumAm>49</NumAm>
<DocAmend>Propunere de directivă</DocAmend>
<Article>Articolul 5 – alineatul 2</Article>
	

	Textul propus de Comisie
	Amendamentul

	(2) Statele membre obligă societățile cotate la bursă ca, în fiecare an începând cu [doi ani de la data adoptării], să furnizeze autorităților naționale competente informații cu privire la structura pe gen a organelor lor de conducere, făcând distincția între administratori neexecutivi și executivi, precum și cu privire la măsurile adoptate în vederea îndeplinirii obiectivelor stabilite la articolul 4 alineatul (1) și la prezentul articol alineatul (1), și să publice aceste informații într-un mod corespunzător și accesibil pe pagina lor de internet.
	(2) Statele membre obligă societățile cotate la bursă sau întreprinderile publice mari ca, în fiecare an, dacă se aplică în cazul rapoartelor anuale, începând cu [doi ani de la data adoptării], să furnizeze autorităților naționale competente informații cu privire la structura de gen a structurilor lor de conducere, făcând distincția între administratori neexecutivi și executivi, precum și cu privire la progresele realizate și măsurile adoptate în vederea îndeplinirii obiectivelor stabilite la articolul 4 alineatul (1) și la prezentul articol alineatul (1), și, dacă se aplică, informații cu privire la genul administratorilor numiți în perioada respectivă, precum și să publice aceste informații într-un mod corespunzător și accesibil publicului pe pagina lor de internet.


</Amend>
<Amend>Amendamentul

<NumAm>50</NumAm>
<DocAmend>Propunere de directivă</DocAmend>
<Article>Articolul 5 – alineatul 3</Article>
	

	Textul propus de Comisie
	Amendamentul

	(3) În cazul în care o societate cotată la bursă nu îndeplinește obiectivele prevăzute la articolul 4 alineatul (1) sau propriile angajamente individuale, asumate în conformitate cu prezentul articol alineatul (1), pe lângă informațiile menționate la prezentul articol alineatul (2) se precizează motivele neîndeplinirii obiectivelor sau angajamentelor și se descriu măsurile pe care societatea le-a adoptat sau pe care intenționează să le adopte în vederea îndeplinirii obiectivelor sau angajamentelor respective.
	(3) În cazul în care o societate cotată la bursă sau o întreprindere publică mare nu îndeplinește obiectivele prevăzute la articolul 4 alineatul (1) sau propriile angajamente individuale, asumate în conformitate cu prezentul articol alineatul (1), pe lângă informațiile menționate la prezentul articol alineatul (2) se precizează motivele neîndeplinirii obiectivelor sau angajamentelor și se descriu detaliat măsurile pe care societatea le-a adoptat sau pe care intenționează să le adopte în vederea îndeplinirii obiectivelor sau angajamentelor respective.


</Amend>
<Amend>Amendamentul

<NumAm>51</NumAm>
<DocAmend>Propunere de directivă</DocAmend>
<Article>Articolul 5 – alineatul 4</Article>
	

	Textul propus de Comisie
	Amendamentul

	(4) Statele membre iau măsurile necesare pentru a se asigura că organismul sau organismele desemnate în conformitate cu articolul 20 din Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă) au competențe și în domeniul promovării, analizării, monitorizării și sprijinirii echilibrului de gen în organele de conducere ale societăților cotate la bursă.
	eliminat


<TitreJust>Justificare</TitreJust>
Eliminarea acestei părți nu trebuie interpretată ca o eliminare a textului, ci ca o restructurare a directivei. Această parte figurează acum ca articol 8a (nou) distinct. Această modificare vizează extinderea competenței organismului de promovare a egalității.

</Amend>
<Amend>Amendamentul

<NumAm>52</NumAm>
<DocAmend>Propunere de directivă</DocAmend>
<Article>Articolul 6 – alineatul 2 – partea introductivă</Article>
	

	Textul propus de Comisie
	Amendamentul

	(2) Sancțiunile trebuie să fie eficace, proporționale și disuasive, putând cuprinde următoarele măsuri:
	(2) Sancțiunile trebuie să fie eficace, proporționale, progresive și disuasive, putând cuprinde următoarele măsuri:


</Amend>
<Amend>Amendamentul

<NumAm>53</NumAm>
<DocAmend>Propunere de directivă</DocAmend>
<Article>Articolul 6 – alineatul 2 – litera a</Article>
	

	Textul propus de Comisie
	Amendamentul

	(a) amenzi administrative;
	(a) avertizare rapidă, urmată de amenzi administrative progresive;


</Amend>
<Amend>Amendamentul

<NumAm>54</NumAm>
<DocAmend>Propunere de directivă</DocAmend>
<Article>Articolul 6 – alineatul 2 – litera b a (nouă)</Article>
	

	Textul propus de Comisie
	Amendamentul

	
	(ba) dizolvare forțată, dispusă de un organism judiciar competent cu respectarea deplină a garanțiilor procedurale adecvate, în cazuri de încălcări grave și repetate.


<TitreJust>Justificare</TitreJust>
Ar trebui clarificat faptul că o gamă largă de opțiuni este deschisă statelor membre atunci când vine vorba de stabilirea unui regim de sancțiuni credibil la nivel național.

</Amend>
<Amend>Amendamentul

<NumAm>55</NumAm>
<DocAmend>Propunere de directivă</DocAmend>
<Article>Articolul 6 – alineatul 2 c (nou)</Article>
	

	Textul propus de Comisie
	Amendamentul

	
	(2c) Statele membre prezintă un raport cu privire la sancțiunile prevăzute în caz de nerespectare a dispozițiilor prezentei directive;


</Amend>
<Amend>Amendamentul

<NumAm>56</NumAm>
<DocAmend>Propunere de directivă</DocAmend>
<Article>Articolul 7 – paragraful 1</Article>
	

	Textul propus de Comisie
	Amendamentul

	Statele membre pot să introducă sau să mențină dispoziții mai favorabile decât cele prevăzute în prezenta directivă pentru asigurarea unei reprezentări mai echilibrate a bărbaților și a femeilor în ceea ce privește societățile comerciale înmatriculate pe teritoriul lor național, cu condiția ca aceste dispoziții să nu creeze o discriminare nejustificată și să nu împiedice buna funcționare a pieței interne.
	Statele membre sunt încurajate să introducă sau să mențină dispoziții mai favorabile decât cele prevăzute în prezenta directivă, în scopul realizării obiectivului exprimat în articolul 23 din carta drepturilor fundamentale a Uniunii Europene și pentru asigurarea unei reprezentări mai echilibrate a bărbaților și a femeilor în ceea ce privește societățile comerciale înmatriculate pe teritoriul lor național, cu condiția ca aceste dispoziții să urmărească realizarea scopului prezentei directive și să nu depășească ceea ce este necesar pentru realizarea acestui scop.


</Amend>
<Amend>Amendamentul

<NumAm>57</NumAm>
<DocAmend>Propunere de directivă</DocAmend>
<Article>Articolul 8 – alineatul 3 – paragraful 1</Article>
	

	Textul propus de Comisie
	Amendamentul

	Fără a se aduce atingere articolului 4 alineatele (6) și (7), statele membre care, înainte de intrarea în vigoare a directivei, au luat măsuri menite să asigure o reprezentare mai echilibrată a femeilor și a bărbaților în rândul administratorilor neexecutivi ai societăților cotate de la bursă au dreptul să suspende aplicarea cerințelor procedurale referitoare la numiri, astfel cum sunt menționate la articolul 4 alineatele (1), (3), (4) și (5), dacă pot demonstra că respectivele măsuri permit sexului subreprezentat să dețină cel puțin 40 % din posturile de administrator neexecutiv în societățile cotate la bursă cel mai târziu la 1 ianuarie 2020 sau, în cazul societăților cotate la bursă care sunt întreprinderi publice, cel mai târziu la 1 ianuarie 2018.
	Fără a se aduce atingere articolului 4 alineatul (6), statele membre care, înainte de intrarea în vigoare a directivei, au luat măsuri menite să asigure o reprezentare mai echilibrată a femeilor și a bărbaților în rândul administratorilor societăților cotate de la bursă și ai întreprinderilor publice mari sau statele membre în care există alte măsuri, de exemplu măsuri de autoreglementare, care vizează să asigure o reprezentare mai echilibrată a femeilor și a bărbaților în rândul administratorilor neexecutivi ai societăților cotate la bursă și al întreprinderilor publice mari, au dreptul să suspende aplicarea cerințelor procedurale referitoare la numiri, astfel cum sunt menționate la articolul 4 alineatele (1), (3), (4) și (5) și aplicarea articolului 5 alineatul (1), dacă evaluarea Comisiei Europene afirmă că respectivele măsuri permit sexului subreprezentat să dețină fie cel puțin 40 % din posturile de administrator în societățile cotate la bursă, fie o treime din totalitatea posturilor de administrator, astfel cum se menționează la articolul 4 alineatul (7) cel mai târziu la 1 ianuarie 2020 sau, în cazul societăților cotate la bursă care sunt întreprinderi publice, cel mai târziu la 1 ianuarie 2018. Statul membru în cauză comunică aceste informații Comisiei.

	
	


<TitreJust>Justificare</TitreJust>
De asemenea, măsurile de autoreglementare (de exemplu, codurile de guvernanță corporativă) care și-au dovedit eficacitatea ar trebui să justifice suspendarea cerințelor procedurale.

</Amend>
<Amend>Amendamentul

<NumAm>58</NumAm>
<DocAmend>Propunere de directivă</DocAmend>
<Article>Articolul 8 a (nou)</Article>
	

	Textul propus de Comisie
	Amendamentul

	
	Articolul 8a

	
	Organism de promovare a egalității

	
	Statele membre iau măsurile necesare pentru a se asigura că organismul sau organismele desemnate în conformitate cu articolul 20 din Directiva 2006/54/CE a Parlamentului European și a Consiliului din 5 iulie 2006 privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformare)1 au competențe și în domeniul promovării, analizării, monitorizării și sprijinirii echilibrului de gen în organele de conducere ale societăților cotate la bursă.

	
	__________________

	
	1 JO L 204, 26.7.2006, p. 23.


</Amend>
<Amend>Amendamentul

<NumAm>59</NumAm>
<DocAmend>Propunere de directivă</DocAmend>
<Article>Articolul 9 – alineatul 1</Article>
	

	Textul propus de Comisie
	Amendamentul

	(1) Statele membre comunică Comisiei, până la 1 ianuarie 2017 și, ulterior, o dată la doi ani, un raport privind punerea în aplicare a prezentei directive. Aceste rapoarte cuprind, printre altele, informații complete cu privire la măsurile luate în vederea îndeplinirii obiectivelor stabilite la articolul 4 alineatul (1), informații furnizate în conformitate cu articolul 5 alineatul (2), precum și informații cu privire la angajamentele individuale asumate de societățile cotate la bursă în conformitate cu articolul 5 alineatul (1).
	(1) Statele membre comunică Comisiei, până la 1 ianuarie 2017 și, ulterior, o dată la doi ani, un raport privind punerea în aplicare a prezentei directive. Aceste rapoarte cuprind, printre altele, informații complete cu privire la măsurile luate în vederea îndeplinirii obiectivelor stabilite la articolul 4 alineatul (1), informații furnizate în conformitate cu articolul 5 alineatul (2), precum și informații cu privire la angajamentele individuale asumate de societățile cotate la bursă și de întreprinderile publice mari, în conformitate cu articolul 5 alineatul (1).


</Amend>
<Amend>Amendamentul

<NumAm>60</NumAm>
<DocAmend>Propunere de directivă</DocAmend>
<Article>Articolul 9 – alineatul 2 – paragraful 1</Article>
	

	Textul propus de Comisie
	Amendamentul

	Statele membre care, în temeiul articolului 8 alineatul (3), au suspendat aplicarea cerințelor procedurale referitoare la numiri, astfel cum sunt menționate la articolul 4 alineatele (1), (3), (4) și (5), includ în rapoartele menționate la alineatul (1) informațiile necesare pentru a demonstra rezultatele concrete obținute prin măsurile naționale la care se face referire la articolul 8 alineatul (3). Comisia prezintă apoi un raport în care stabilește dacă măsurile respective permit într-adevăr membrilor sexului subreprezentat să dețină cel puțin 40 % din posturile de administrator neexecutiv cel mai târziu la 1 ianuarie 2018 în cazul societăților cotate la bursă care sunt întreprinderi publice și cel mai târziu la 1 ianuarie 2020 în cazul societăților cotate la bursă care nu sunt întreprinderi publice. Comisia prezintă primul raport până la 1 iulie 2017, iar pe următoarele în termen de șase luni de la comunicarea rapoartelor naționale conform alineatului (1).
	Statele membre care, în temeiul articolului 8 alineatul (3), au suspendat aplicarea cerințelor procedurale referitoare la numiri, astfel cum sunt menționate la articolul 4 alineatele (1), (3), (4) și (5), includ în rapoartele menționate la alineatul (1) informațiile necesare pentru a demonstra rezultatele concrete obținute prin măsurile naționale la care se face referire la articolul 8 alineatul (3). Comisia publică apoi un raport în care stabilește dacă măsurile respective permit într-adevăr membrilor sexului subreprezentat să dețină cel puțin 40 % dintre posturile de administrator neexecutiv cel mai târziu la 1 ianuarie 2018 în cazul întreprinderilor publice mari și cel mai târziu la 1 ianuarie 2020 în cazul societăților cotate la bursă. Comisia publică primul raport până la 1 iulie 2017, iar pe următoarele în termen de șase luni de la comunicarea rapoartelor naționale conform alineatului (1).


</Amend>
<Amend>Amendamentul

<NumAm>61</NumAm>
<DocAmend>Propunere de directivă</DocAmend>
<Article>Articolul 9 – alineatul 2 – paragraful 2</Article>
	

	Textul propus de Comisie
	Amendamentul

	Dacă societățile cotate la bursă care aplică măsurile naționale la care se face referire la articolul 8 alineatul (3) nu au numit sau ales membri ai sexului subreprezentat în cel puțin 40 % din posturile de administrator neexecutiv disponibile în organele lor de conducere până la 1 ianuarie 2018, în cazul întreprinderilor publice, sau până la 1 ianuarie 2020, în cazul întreprinderilor care nu sunt publice, statele membre se asigură că acestea aplică, de la data respectivă, cerințele procedurale referitoare la numiri, astfel cum sunt menționate la articolul 4 alineatele (1), (3), (4) și 5.
	Dacă societățile cotate la bursă și întreprinderile publice mari care aplică măsurile naționale la care se face referire la articolul 8 alineatul (3) nu au numit sau ales membri ai sexului subreprezentat în cel puțin 40 % dintre posturile de administrator disponibile în organele lor de conducere până la 1 ianuarie 2018, în cazul întreprinderilor publice, sau până la 1 ianuarie 2020, în cazul întreprinderilor care nu sunt publice, statele membre se asigură că acestea aplică, de la data respectivă, cerințele procedurale referitoare la recrutare, selecție și numiri, astfel cum sunt menționate la articolul 4 alineatele (1), (3), (4) și 5.


</Amend>
<Amend>Amendamentul

<NumAm>62</NumAm>
<DocAmend>Propunere de directivă</DocAmend>
<Article>Articolul 9 – alineatul 3</Article>
	

	Textul propus de Comisie
	Amendamentul

	(3) Comisia examinează aplicarea prezentei directive și prezintă Parlamentului European și Consiliului, până la 31 decembrie 2021 și, ulterior, o dată la doi ani, un raport referitor la rezultatele acestei examinări. Comisia evaluează, în special, dacă au fost realizate obiectivele prezentei directive.
	(3) Comisia examinează aplicarea prezentei directive și prezintă Parlamentului European și Consiliului, până la 31 decembrie 2021 și, ulterior, o dată la doi ani, un raport referitor la rezultatele acestei examinări. După consultarea Parlamentului European, a Consiliului și a partenerilor sociali europeni, Comisia evaluează, în special, dacă au fost realizate obiectivele prezentei directive.


</Amend>
<Amend>Amendamentul

<NumAm>63</NumAm>
<DocAmend>Propunere de directivă</DocAmend>
<Article>Articolul 9 – alineatul 4</Article>
	

	Textul propus de Comisie
	Amendamentul

	(4) În raportul său, Comisia evaluează dacă, având în vedere evoluțiile survenite în ceea ce privește reprezentarea bărbaților și a femeilor în organele de conducere ale societăților cotate la bursă și la diferite niveluri decizionale ale economiei în ansamblu și ținând seama de gradul de durabilitate al progreselor înregistrate, este necesar ca durata de valabilitate a prezentei directive să fie prelungită după data specificată la articolul 10 alineatul (2) sau să fie modificată.
	eliminat


</Amend></RepeatBlock-Amend>

